
104                                                                                                                                    DR 31.10.2016                                    

 

 Jika mereka lulus, mereka boleh menjadi pegawai perubatan dan boleh dilantik 
sebagai pegawai perubatan. Selepas lulus houseman dan lulus kertas am satu dan dua, 
mereka ada tiga pilihan. Pertama terus bekerja dengan kerajaan, kedua berdaftar dengan 
Kementerian Kesihatan di hospital-hospital untuk melanjutkan pelajaran sebagai pakar dan 
ketiga masuk kepada sektor swasta dan di sektor swasta pun mereka boleh belajar dan 
juga boleh ambil peperiksaan secara sendiri. 

 Akhir sekali dalam masalah housemanship ini, saya ingin Menteri menjawab 
soalan ini. Saya ada dua tiga soalan.  

Pertama, apakah kontrak houseman ini dapat mengatasi masalah penempatan 
houseman? Itu yang pertama.  

Kedua, sejauh manakah program housemanship kontrak ini mengurangkan kadar 
houseman yang gagal menamatkan latihan housemanship mereka?  

Ketiga, kalau mereka ini kontrak houseman diberi selama empat tahun sahaja 
maksimum, kalau mereka ini keempat-empat tahun pertama gagal, tahun kedua, ketiga dan 
keempat gagal, ke manakah mereka akan pergi dan apakah akan terjadi kepada mereka?   

 Tuan Yang di-Pertua, satu lagi isu dalam masalah ini ialah saya harap disebabkan 
oleh doktor yang keluar daripada kolej perubatan dan juga universiti perubatan banyak, 
tetapi di dalam hospital, kekurangan doktor. Jadi saya harap dalam membuat rancangan 
sama ada membina private medical college ataupun Fakulti Perubatan awam. Saya harap 
kerajaan betul-betul membuat rancangan dan menilai masa depan aspek kesihatan, 
perubatan dan juga kualiti dan bilangan doktor yang akan dikeluarkan.  

 Tuan Yang di-Pertua, masa sudah habis. Saya ada dua lagi isu penting tetapi saya 
akan cakap satu isu yang dipertikaikan oleh orang yang membangkang kerajaan iaitu saya 
minta Tuan Yang di-Pertua bagi masa sikit kepada saya. Isu yang saya maksudkan ialah 
private wing ataupun perkhidmatan pesakit bayar penuh (PPBP). Isu ini membuatkan orang 
yang menentang kerajaan memfitnah bahawa kerajaan sudah akan bankrap. Katanya 
kerajaan sudah tidak ada duit. Jadi katanya lagi kerajaan mengenakan caj rawatan penuh 
kepada pesakit di hospital kerajaan, terutama baru-baru ini selepas Kementerian Kesihatan 
mengeluarkan surat dengan niat melebarkan private wing ini. 

 Tuan Yang di-Pertua, sebenarnya perkhidmatan private wing ini sudah lama, 
bermula sepuluh atau 15 tahun yang dahulu. Kebanyakan rakyat tidak sedar bahawa 
private wing ini ada dan private wing ini terjadi disebabkan oleh permintaan pesakit. Tuan 
Yang di-Pertua, kerajaan kita ada world class hospital, world class specialist dan world 
class medical equipment. Kita juga ada pakar-pakar yang mempunyai world class attitude. 
Pakar-pakar yang hebat, tidak melihat kepada glamor, kehebatan, nama atau kekayaan. 
Mereka ini lebih suka berkhidmat kepada rakyat di hospital kerajaan daripada berpindah ke 
hospital swasta. Kita tabik kepada mereka ini. 

 Pesakit-pesakit yang mereka rawat juga tidak mahu dirawat oleh doktor lain 
walaupun mereka mampu jika mereka pergi ke hospital swasta. Ini adalah kerana pakar-
pakar ini memang hebat. Mereka mempunyai pengetahuan yang mendalam dan skill yang 
tinggi. Mereka ini menjadi rebutan. Jadi orang yang mahu kepada pakar sebegini sanggup 
membayar penuh asalkan dapat dirawat oleh pakar-pakar berkenaan. Pesakit hospital 
kerajaan ini ada yang terdiri daripada pegawai-pegawai kerajaan ataupun swasta yang 
berpendapatan RM15,000, RM20,000 atau RM25,000 sebulan.  

 Pesakit-pesakit tersebut tidak kisah and they are very happy to pay full. Asalkan 
mereka dapat rawatan terbaik dari pakar yang terbaik. Lagipun bayar penuh hospital 
kerajaan tetap lebih rendah daripada hospital swasta. Begitulah Tuan Yang di-Pertua, 
bermulanya private wing atau perkhidmatan pesakit bayar penuh dalam hospital kerajaan 
sepuluh atau 15 tahun yang dahulu. Setelah bertahun-tahun sehingga sekarang. 

 Timbalan Yang di-Pertua [Dato' Sri Haji Ismail bin Haji Mohamed Said]: Ya, 
Yang Berhormat Sik, ringkaskan.   

 Dr. Mansor bin Haji Abd. Rahman [Sik]: Okey. Saya akan habiskan ini selepas 
itu saya akan berhenti. Ramailah orang awam yang tahu adanya perkhidmatan ini dan 
semakin ramai orang awam meminati dan permintaan pun meningkat. Dengan permintaan 
private wing ini, maka Kementerian Kesihatan Malaysia melebarkan lagi sayap private wing 
ini ke hospital-hospital seperti yang dinyatakan.  



Jika mereka lulus, mereka boleh menjadi pegawai perubatan dan boleh dilantik sebagai pegawai perubatan. Selepas lulus houseman dan lulus kertas am satu dan dua, mereka ada tiga pilihan. Pertama terus bekerja dengan kerajaan, kedua berdaftar dengan Kementerian Kesihatan di hospital-hospital untuk melanjutkan pelajaran sebagai pakar dan ketiga masuk kepada sektor swasta dan di sektor swasta pun mereka boleh belajar dan juga boleh ambil peperiksaan secara sendiri. Akhir sekali dalam masalah housemanship ini, saya ingin Menteri menjawab soalan ini. Saya ada dua tiga soalan. Pertama, apakah kontrak houseman ini dapat mengatasi masalah penempatan houseman? Itu yang pertama. Kedua, sejauh manakah program housemanship kontrak ini mengurangkan kadar houseman yang gagal menamatkan latihan housemanship mereka?. Ketiga, kalau mereka ini kontrak houseman diberi selama empat tahun sahaja maksimum, kalau mereka ini keempat-empat tahun pertama gagal, tahun kedua, ketiga dan keempat gagal, ke manakah mereka akan pergi dan apakah akan terjadi kepada mereka?. Tuan Yang di-Pertua, satu lagi isu dalam masalah ini ialah saya harap disebabkan oleh doktor yang keluar daripada kolej perubatan dan juga universiti perubatan banyak, tetapi di dalam hospital, kekurangan doktor. Jadi saya harap dalam membuat rancangan sama ada membina private medical college ataupun Fakulti Perubatan awam. Saya harap kerajaan betul-betul membuat rancangan dan menilai masa depan aspek kesihatan, perubatan dan juga kualiti dan bilangan doktor yang akan dikeluarkan. Tuan Yang di-Pertua, masa sudah habis. Saya ada dua lagi isu penting tetapi saya akan cakap satu isu yang dipertikaikan oleh orang yang membangkang kerajaan iaitu saya minta Tuan Yang di-Pertua bagi masa sikit kepada saya. Isu yang saya maksudkan ialah private wing ataupun perkhidmatan pesakit bayar penuh (PPBP). Isu ini membuatkan orang yang menentang kerajaan memfitnah bahawa kerajaan sudah akan bankrap. Katanya kerajaan sudah tidak ada duit. Jadi katanya lagi kerajaan mengenakan caj rawatan penuh kepada pesakit di hospital kerajaan, terutama baru-baru ini selepas Kementerian Kesihatan mengeluarkan surat dengan niat melebarkan private wing ini. Tuan Yang di-Pertua, sebenarnya perkhidmatan private wing ini sudah lama, bermula sepuluh atau 15 tahun yang dahulu. Kebanyakan rakyat tidak sedar bahawa private wing ini ada dan private wing ini terjadi disebabkan oleh permintaan pesakit. Tuan Yang di-Pertua, kerajaan kita ada world class hospital, world class specialist dan world class medical equipment. Kita juga ada pakar-pakar yang mempunyai world class attitude. Pakar-pakar yang hebat, tidak melihat kepada glamor, kehebatan, nama atau kekayaan. Mereka ini lebih suka berkhidmat kepada rakyat di hospital kerajaan daripada berpindah ke hospital swasta. Kita tabik kepada mereka ini. Pesakit-pesakit yang mereka rawat juga tidak mahu dirawat oleh doktor lain walaupun mereka mampu jika mereka pergi ke hospital swasta. Ini adalah kerana pakar- pakar ini memang hebat. Mereka mempunyai pengetahuan yang mendalam dan skill yang tinggi. Mereka ini menjadi rebutan. Jadi orang yang mahu kepada pakar sebegini sanggup membayar penuh asalkan dapat dirawat oleh pakar-pakar berkenaan. Pesakit hospital kerajaan ini ada yang terdiri daripada pegawai-pegawai kerajaan ataupun swasta yang berpendapatan RM15,000, RM20,000 atau RM25,000 sebulan. Pesakit-pesakit tersebut tidak kisah and they are very happy to pay full. Asalkan mereka dapat rawatan terbaik dari pakar yang terbaik. Lagipun bayar penuh hospital kerajaan tetap lebih rendah daripada hospital swasta. Begitulah Tuan Yang di-Pertua, bermulanya private wing atau perkhidmatan pesakit bayar penuh dalam hospital kerajaan sepuluh atau 15 tahun yang dahulu. Setelah bertahun-tahun sehingga sekarang. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Sik, ringkaskan. Dr. Mansor bin Haji Abd. Rahman [Sik]: Okey. Saya akan habiskan ini selepas itu saya akan berhenti. Ramailah orang awam yang tahu adanya perkhidmatan ini dan semakin ramai orang awam meminati dan permintaan pun meningkat. Dengan permintaan private wing ini, maka Kementerian Kesihatan Malaysia melebarkan lagi sayap private wing ini ke hospital-hospital seperti yang dinyatakan.